Azaryčy
Azaryčy (transkribeerituna Azarõtšõ, poola keeles vanasti Ozarycze või Ozaryce) on alev Valgevenes Homieli oblastis Kalinkavičy rajoonis, Azaryčy külanõukogu halduskeskus. Azaryčy asub Homieli linnast 164 ja Kalinkavičyst 42 kilomeetri kaugusel. Alevis on keskkool, kultuurimaja ja kaks raamatukogu. Azaryčyst neli kilomeetrit loodes asub Azaryčy surmalaagritele pühendatud memoriaalkompleks.